./data/phi0474/phi017/phi0474.phi017.perseus-lat2.xml
M. Tullius Cicero
Flacco aedili curuli pater					tuus tribunus plebis diem dixerit  at istud ne ipsi quidem patri					Flacco valde molestum esse debuit, praesertim cum ille cui dies dicta est					praetor postea factus sit et consul, ille qui diem dixit non potuerit privatus					in civitate consistere  sed si iustas inimicitias putabas, cur, cum					tribunus militum Flaccus esset, in illius legione miles fuisti, cum per leges					militaris effugere liceret iniquitatem tribuni? cur autem praetor te,					inimicum paternum, in consilium vocavit? quae quidem quam sancte					solita sint observari scitis omnes